C‑507/12. sz. ügy

Jessy Saint Prix

kontra

Secretary of State for Work and Pensions

(a Supreme Court of the United Kingdom [Egyesült Királyság] által benyújtott előzetes döntéshozatal iránti kérelem)

„Előzetes döntéshozatal iránti kérelem — EUMSZ 45. cikk — 2004/38/EK irányelv — 7. cikk — A »munkavállaló« fogalma — Uniós polgár, aki a terhesség előrehaladott szakasza, valamint a szülést követő időszak által okozott fizikai korlátok miatt felhagy a munkával”

Összefoglaló – A Bíróság ítélete (első tanács), 2014. június 19.

Személyek szabad mozgása – Munkavállalók – Fogalom – A terhesség előrehaladott szakasza, valamint a szülést követő időszak által okozott fizikai korlátok miatt a munkával, illetve az álláskereséssel felhagyó nő – A munkavállalói jogállás megtartása – Feltétel – Ésszerű időn belüli visszatérés a munkába – A nemzeti bíróság általi vizsgálat (EUMSZ 45. cikk; 2004/38 európai parlamenti és tanácsi irányelv, 7. cikk, (1) és (3) bekezdés, a) pont és 16. cikk, (3) bekezdés) Uniós polgárság – A tagállamok területén való szabad mozgáshoz és szabad tartózkodáshoz való jog – 2004/38 irányelv – Betegség következtében ideiglenesen munkaképtelenné vált személy – Fogalom – A terhesség előrehaladott szakasza, valamint a szülést követő időszak által okozott fizikai korlátok miatt a munkával ideiglenesen felhagyó nő – Kizártság – A munkavállalói jogállás előnyeiben való további részesülés lehetősége (2004/38 európai parlamenti és tanácsi irányelv, 7. cikk, (3) bekezdés, a) pont)

Az EUMSZ 45. cikket úgy kell értelmezni, hogy az olyan nő, aki a terhesség előrehaladott szakasza, valamint a szülést követő időszak által okozott fizikai korlátok miatt felhagy a munkával vagy a munkakereséssel, e cikk értelmében megtartja a „munkavállalói” minőségét, feltéve, hogy a gyermeke megszületését követő ésszerű időn belül visszatér az állásába, vagy más állást talál. Ebben a tekintetben nem következik azonban sem az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38 irányelv 7. cikkének összességéből, sem pedig ugyanezen irányelv egyéb rendelkezéséből, hogy ilyen körülmények között az az uniós polgár, aki az említett cikkben előírt feltételeknek nem felel meg, emiatt szisztematikusan elveszíti az EUMSZ 45. cikk értelmében vett „munkavállalói” jogállását. Az említett irányelvet megelőző uniós jogi jogszabályoknak az irányelv által szándékolt egységes szerkezetbe foglalása ugyanis, amely kifejezetten arra törekszik, hogy megkönnyítse az uniós polgároknak a tagállamok területén való szabad mozgáshoz és tartózkodáshoz való jogának a gyakorlását, önmagában nem korlátozhatja a munkavállaló EUM‑Szerződés értelmében vett fogalmának a hatályát. Annak meghatározásához, hogy a szülés és a munkába való visszatérés között eltelt idő ésszerűnek tekinthető‑e, a várandós, a gyermekágyas vagy szoptató munkavállalók munkahelyi biztonságának és egészségvédelmének javítását ösztönző intézkedések bevezetéséről szóló 92/85 irányelv 16. cikke (1) bekezdésének értelmében 8. cikke értelmében az érintett nemzeti bíróságnak az alapügy valamennyi sajátos körülményét, valamint a szülési szabadság tartamára irányadó nemzeti szabályokat kell figyelembe vennie. Ugyanis az uniós polgárt visszatartaná a szabad mozgáshoz való jogának a gyakorlásától az, ha abban az esetben, ha a fogadó államban terhes lenne, és emiatt – akár csak rövid időtartamra is – felhagyna a munkavégzéssel, az ezen államban fennálló munkavállalói minőségének az elveszítését kockáztatná. Márpedig a nőknek az anyaság miatt biztosított különleges védelem, és különösen a 2004/38 irányelv 16. cikkének (3) bekezdése miatt, ha az olyan fontos esemény által indokolt távollét, mint a terhesség vagy a szülés, nem érinti a huzamos tartózkodási jog megszerzéséhez szükséges, a fogadó tagállamban fennálló, öt éven át tartó tartózkodás folytonosságát, akkor a terhesség előrehaladott szakasza, valamint a szülést közvetlenül követő időszak által okozott fizikai korlátok, amelyek egy nőt arra kényszerítenek, hogy átmenetileg felhagyjon a munkával, még kevésbé okozhatják azt, hogy e nő elveszítse a munkavállalói minőségét. (vö. 31., 32., 42., 44., 46., 47. pont és a rendelkező rész) Az olyan nő, aki a terhesség előrehaladott szakasza, valamint a szülést követő időszak miatt ideiglenesen felhagy a munkával, az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38 irányelv 7. cikke (3) bekezdésének a) pontja értelmében nem minősülhet betegség következtében ideiglenesen munkaképtelenné vált személynek. Mindazonáltal nem állítható, hogy az említett bekezdés kimerítően felsorolja azokat a körülményeket, amelyek között az olyan migráns munkavállaló, aki többé nem rendelkezik munkaviszonnyal, továbbra is részesülhet az említett jogállásban. (vö. 30., 38. pont)

C‑507/12. sz. ügy

Jessy Saint Prix

kontra

Secretary of State for Work and Pensions

(a Supreme Court of the United Kingdom [Egyesült Királyság] által benyújtott előzetes döntéshozatal iránti kérelem)

„Előzetes döntéshozatal iránti kérelem — EUMSZ 45. cikk — 2004/38/EK irányelv — 7. cikk — A »munkavállaló« fogalma — Uniós polgár, aki a terhesség előrehaladott szakasza, valamint a szülést követő időszak által okozott fizikai korlátok miatt felhagy a munkával”

Összefoglaló – A Bíróság ítélete (első tanács), 2014. június 19.

Személyek szabad mozgása — Munkavállalók — Fogalom — A terhesség előrehaladott szakasza, valamint a szülést követő időszak által okozott fizikai korlátok miatt a munkával, illetve az álláskereséssel felhagyó nő — A munkavállalói jogállás megtartása — Feltétel — Ésszerű időn belüli visszatérés a munkába — A nemzeti bíróság általi vizsgálat (EUMSZ 45. cikk; 2004/38 európai parlamenti és tanácsi irányelv, 7. cikk, (1) és (3) bekezdés, a) pont és 16. cikk, (3) bekezdés) Uniós polgárság — A tagállamok területén való szabad mozgáshoz és szabad tartózkodáshoz való jog — 2004/38 irányelv — Betegség következtében ideiglenesen munkaképtelenné vált személy — Fogalom — A terhesség előrehaladott szakasza, valamint a szülést követő időszak által okozott fizikai korlátok miatt a munkával ideiglenesen felhagyó nő — Kizártság — A munkavállalói jogállás előnyeiben való további részesülés lehetősége (2004/38 európai parlamenti és tanácsi irányelv, 7. cikk, (3) bekezdés, a) pont)